hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Biztonságban van a pénzünk a fintech bankoknál? | FinTechZone
írta TÓTH ISTVÁN | 2019. 03. 05. | Digitális pénzügyek, Összes hír
betétbiztosítás | Monzo | N26 | OBA | Revolut
Fintech, regtech, insurtech, inkumbens és challenger bankok, szinte hetente sokasodnak a címkék és a jelzők a hírekben, ami érthető, a permanens technológiai karnevál időszakát éljük. Az ügyfél ebből azt láthatja, hogy a „régi” bankok ígérnek (felzárkózást), a neo-bankok pimaszkodnak (előbbiekkel), aztán előbbiek újítanak valamit és bejelentik, utóbbiak pedig sorban állnak („régi” banki engedélyért), aztán, ha kapnak valamit, ők is bejelentik. Percepciók keverednek realitásokkal, érdemes hát a piacot klasszikus kérdések mentén is górcső alá venni.
Ne csak az ügyfélélményt nézzük!
A (közel)jövő pénzügyi szolgáltatói leginkább az instant ügyfélélmény, jelesül a kényelem és a gyorsaság, továbbá a költségcsökkentett előnyök mentén artikulálják ígéreteiket. A gyors számlanyitás, utalás, határokat nem ismerő pénzmozgások és azonnali tranzakciók élménye csábító is az erre érzékeny fogyasztó számára, nem meglepőek hát a fintech cégek akvizíciós eredményei.
Az ügyfélnek ugyanakkor, ha kicsit is fontos a kényelem és a gyorsaság élménye mellett a biztonság kérdése is – és egy generációkat érintő, sokéves válságot követően, egy potenciális újabbat megelőzően ne zárjuk ki ennek lehetőségét – akkor az elérhető előnyök mellett ezt a szolgáltató-választásban is érdemes figyelembe vennie.
Habár egy pénzügyi szolgáltató megbízhatóságának (biztonságának) megítélése komoly információszerzést és elemzést, továbbá nem kevesebb szakmai kompetenciát kíván, a pénzt elhelyező fogyasztónak a biztonság összetett kérdéskörében legalább egy szempontot viszonylag egyszerű és célszerű is figyelembe vennie: ez pedig a betétbiztosítás aspektusa.
Fontos: nem minden pénzügyi szolgáltatóra vonatkozik a betétbiztosítás!
A betétbiztosítás az a fogyasztóvédelmi rendszer, amely kártalanítja az ügyfelet, ha a bank (ide értve a banki működési engedély birtokában működő, tegnap még fintech-nek hívott szolgáltatót, azaz most már neo-bankot is) fizetésképtelenné válna.
Érthetőbben, ha a bank nem tudja visszaadni a betétes bankban elhelyezett pénzét és a pénzügyi hatóság fizetésképtelennek nyilvánítja a bankot, a betétbiztosítási rendszer (hazánkban az OBA, azaz az Országos Betétbiztosítási Alap) rövid határidőn belül (idehaza jelenleg 15 munkanapon belül) kártalanítást fizet, európai uniós főszabályként betétesenként maximálisan 100 000 euró összegig. A bank ügyfelei tehát viszonylag gyorsan, ráadásul kényelmesen kapnak kártalanítást, tekintve, hogy az eljárás automatikus, az ügyfeleknek nem kell kérelmeznie, papírokkal rohangálnia, sem sorban állnia a bezárt bankfiók előtt.
A magyar betétbiztosítási rendszernek valamennyi betétgyűjtési engedéllyel rendelkező hazai bejegyzésű hitelintézet (bank, takarékszövetkezet és szakosított hitelintézet pl. lakástakarék-pénztár) kötelezően a tagja. Ahogyan sok külföldi, fintech-nek nevezett, banki engedéllyel rendelkező szolgáltató is része ma már a székhely ország betétbiztosítási rendszerének. Ezen szolgáltatóknál a bankoknál megismert védelmük van a betéteseknek arra az esetre, ha valami baj történne a szolgáltatóval.
A betétbiztosítás azonban nem minden pénzügyi szolgáltatóra vonatkozik és ezt érdemes figyelembe venni.
Kiknél van biztonságban a pénzünk?
Nemrég a Guardian listázta az új szolgáltatói szegmens legismertebb nemzetközi szereplőit, kitérve arra is, hogy a náluk elhelyezett pénz élvez-e betétbiztosítási védelmet.
A néhány ismertebb közül az N26 esetében a német betétbiztosítás, addig a Monzo és a Starling Bank esetében a brit FSCS nyújt védelmet.
A nemrégiben hazánkba érkezett Revolut már egy érdekesebb kérdés, mert bár a cég a londoni pénzügyi felügyelet által engedélyezett szolgáltató, de nem banki, hanem elektronikus pénzkibocsátói (electronic money institution) engedéllyel rendelkezik. Az elektronikus pénzkibocsátó intézmények által kezelt ügyfélpénzekre nem vonatkozik az angol betétbiztosítás védelme. Jóllehet a Revolut nemrég banki engedélyt szerzett Litvániában, ahol Revolut Bank néven csatlakozott is az ottani betétbiztosításhoz, ez a védelem azonban továbbra sem vonatkozik a cég angol részlege, azaz az elektronikus pénzkibocsátó által nyújtott szolgáltatásra.
(A magyar ügyfelek helyzetét persze az sem segíti, hogy a cégről szóló hazai cikkek is folyamatosan az európai betétbiztosítás védelmét emlegetik, holott európai betétbiztosítási rendszer – erre vonatkozó politikai konszenzus hiányában – egyelőre nem létezik a kontinensen.)
A svéd Klarna, vagy a holland Bunq szintén banki tevékenységi engedély birtokában tagjai az ottani betétbiztosítási rendszernek. A Bunq a szabályok szerint tájékoztatja is erről az ügyfeleket, ahogy teszi ezt a szintén német Solaris Bank is.
Ellenőrizzük a betétbiztosítás részleteit!
Neobankkal kacérkodó potenciális ügyfeleknek a tanulság annyi lehet – amennyiben fontos számukra a betétbiztosítás adta biztonság -, hogy járjanak utána, a kiválasztandó szolgáltató, mely betétbiztosítási rendszer tagja (ellenőrizve a kapott választ az adott ország betétbiztosítási szervezetének honlapján a tagintézeti felsorolásnál), ezen felül ellenőrizzék, hogy az igénybe venni kívánt szolgáltatásra vonatkozik-e a jelzett betétbiztosítási (vagy más típusú) védelem.
← Mi zajlik a Revolut körül? Hol és hogyan használhatjuk az azonnali fizetést? →
Mérnökként, emberek közötti hidakat építve találta meg a pénzügyi kommunikáció elhanyagolt területét, azóta tolmácsol pénzügy-magyarról ügyfél- és média-magyarra. A 2008-as válsággal járó szakmailag inspiráló időszakot a Budapest Banknál élte meg, az elmúlt években bankbezárásokkal kapcsolatos krízis- és ügyfélkommunikációval foglalkozott. #betetvedelem
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.